કેટલાં વર્ષો થઈ ગયા ઉનાળા વિશે લખ્યા ને… પ્રથમ વાર આઠમાં ધોરણમાં ઉનાળા વિશે નિબંધ લખ્યો અને સ્કૂલમાં ફર્સ્ટ આવતા કલાસ ટીચરે ટીપ્પણી કરી હતી કે, એક દિવસ આ છોકરો લેખક બનશે.. હજુ યાદ છે પ્રોત્સાહન રાશીમાં હાથ ખર્ચીના બે રૂપિયા ઉમેરી રીસેસમાં મીનાને માટલા કુલ્ફી ખવડાવીને હૈયે ટાઢકની ટંકોરીઓ વાગેલી. તે સમયે મારાં શિક્ષક સાચા હતાં. છેલ્લાં વીસ વર્ષથી ‘કર્ણાવતી દૈનિક’ નામનાં પ્રસિધ્ધ અખબારનો તંત્રી.. આજે અચાનક રાઓલ સાહેબનો ન્યુજર્સીથી ફોન આવ્યો અને કહ્યું, ‘ભગીરથ સાહેબ મારે ઉનાળા પર એક આર્ટીકલ જોઈએ છે તે પણ તત્કાલ..’ આજે તંત્રી સાહેબની તબિયત થોડી નરમ હતી. પહેલેથી ભગીરથને ઉનાળો અપ્રિય